Дејвид Џејмс (Велвин Гарден Сити, 1. август 1970) бивши је енглески фудбалер, који је играо на позицији голмана. Каријеру је почео у Вотфорду, а завршио као тренер у Керала Бластерсу у Супер лиги Индије 2018. године. Џејмс је један од играча који су имали највише наступа у Премијер лиги, са 572 меча држао је државни рекорд, све док га није престигао Петр Чех. У периоду од 1997. до 2010. године Џејмс је био 53 пута на голу репрезентације Енглеске, а био је голман првог тима током Европског првенства 2010. и Светског првенства 2010. године. Додељен му је Орден Британске империје 2012. године за допринос фудбалу.